KYK: Karlien en haar Elah gaan hart vermurwe | Netwerk24
Karlien van Jaarsveld en haar dogter, Elah, vroeër vanjaar. Foto: Instagram/@karlienvanjaarsveld
Só sê die Afrikaanse sangeres Karlien van Jaarsveld by ’n video op sosiale media waarin sy en haar krulkop-dogtertjie uitbundig speel en lag.
Van Jaarsveld het haar en haar man, Joe Breytenbach, se klein Elah Donderdag vermaak agter die verhoog by die Super Sokkie-konsert in die Sun Arena, Pretoria.
Die kind het omtrent geskaterlag.
Van Jaarsveld het die video onder meer op haar Facebook-blad en Instagram-rekening gedeel.
In die kommentare kan mense nie uitgepraat raak oor hoe skattig Elah is en hoe lekker sy lag nie. Mense het ook kommentaar gelewer dat Van Jaarsveld ’n goeie ma is.
In die video maak Van Jaarsveld of sy op Elah gaan sit.
Elah, Karlien van Jaarsveld en Joe Breytenbach se dogter. Foto: Instagram/@karlienvanjaarsveld
“Ek gaan op jou sit, ek gaan op jou sit,” sê sy herhaaldelik, soos sy bo Elah, wat op die vloer lê, staan en al laer tot op haar hurke afsak.
Dan weerklink Elah se lag.
In die kommentaar-afdeling op Facebook sê Pat Grobler:
“Liefie, jy is ’n wonderlike ma. Geniet elke oomblik. God bless.”
Natasha Natz Middleton sê die dogtertjie “lag omtrent uit haar magie”.
Op Instagram alleen is die video meer as 33 000 gekyk.
Ek vermaak Elah backstage. Lag is die beste medisyne ??
A post shared by Karlien (@karlienvanjaarsveld) on Apr 18, 2019 at 9:57am PDT
Meer oor: Karlien Van Jaarsveld | Celebs
Ouma Ronél deel skattige foto’s van Karlien se kroos